ચરોતરના સૌથી મોટા સહકારી નાણાંકીય સંસ્થાન ખેડા જિલ્લા મધ્યસ્થ સહકારી બેંકના નિયામક મંડળની ચૂંટણી યોજવા ગુપ્તરાહે પ્રવર્તી રહેલી ગતિવિધીઓને લઇને એક તરફ સહકારી રાજકારણમાં ઉત્તેજના ચરમસીમાએ પહોંચી છે ત્યારે બીજી તરફ આણંદ, નડિયાદ, માતર, કપડવંજ, પેટલાદ સહિતના શહેરી વિસ્તારો ઉપરાંત ગ્રામ્યકક્ષાએ કાર્યરત શાખાઓને લઇને વધુ મતો ધરાવતુ બેંકનુ કાર્યક્ષેત્ર ચૂંટણી પરિણામો માટે નિર્ણાયક સાબિત થનાર હોઇ દાવેદારો દ્વારા ચોક્કસ કાર્યક્ષેત્ર ઉપર વર્ચસ્વ પ્રસ્થાપિત કરીને જંગ જીતવાની રાજકીય ગણતરીઓ મંડાઇ છે.